136 
virke det Samme, hvis en Maskine traadte i Stedet for 
Haandtaget. Og hvad nu den eiendommelige Virkning 
angaaer, da er den vel i de fleste Tilfælde en Klokkelyd, 
men at dette ikke beroer paa Strængens Natur, derpaa 
have vi et lærerigt Exempel i den bekjendte Historie om 
Manden, der var kommen i Seng i Værtshuset og vilde 
ringe paa Værten. Han frembragte nemlig et kraftigt Træk 
i en Snor, der hang ved Siden af Sengen og ikke i nogen 
Henseende var at adskille fra en Klokkestræng, men blev 
påa en høist overraskende Maade overbeviist om, at det 
Apparat; der er anbragt ved Strængens øverste Ende, 
ogsaa kan være en Styrtebadsindretning, og at Strængens 
ejendommelige Virkning kan bestaae i at aabne Hanen, 
der lukker for de brusende Vande. 
Vi vende da tilbage til vort Hovedspørgsmaal for at 
"see, hvorledes dette vil stille sig paa Sagens nuværende 
Standpunkt. Vi vilde udforske, hvilke Kræfter der vare 
virksomme i Synsnerven, og hvilke Forandringer der fore- 
gik i disse Kræfters Virksomhed i det Øieblik, da Lys- 
straalerne traf Nethinden. Men nu vil dette Spørgsmaal 
aabenbart faae en mere almindelig Form. Det vil lyde 
saaledes: Hvilke Kræfter ere virksomme i Nerverne over- 
hovedet, og hvorledes forandres deres Virksomhed i det 
Øieblik, da der indtræder en Pirring af Nerven? Det er 
aabenbart, at Besvarelsen af dette Spørgsmaal vil være det 
første Skridt til Løsningen af den store Opgave, som rigtig- 
nok aldrig vil blive fuldstændig besvaret, nemlig at give en 
Forklaring af Nerveledningen. Vel er det endnu kun tar- 
velige Antydninger, som Videnskaben har kunnet opdage, 
og vel er det just ikke opmuntrende, naar man indseer 
Umuligheden af en omfattende Løsning af Problemet paa 
naturvidenskabelig Maade, men de interessante og hem- 
